Mathau gwahanol o fusnesau

Mae yna ffurfiau gwahanol o berchenogaeth busnes; mae busnesau yn gweithredu yn wahanol yn dibynnu ar eu ffurf o berchenogaeth. Rhowch gynnig ar y gweithgareddau isod er mwyn eich cynorthwyo i ddatblygu eich gwybodaeth am wahanol fathau o berchenogaeth busnes.

Darllenwch y tudalennau gwybodaeth gefndir yn gyntaf, yna, rhowch gynnig ar y gweithgareddau.

# Gweithgaredd 1

Mae Jack Stewart yn ddi-waith yn dilyn profiad o weithio i gwmni twristiaeth mawr. Mae ef nawr eisiau dechrau cwmni ei hunan a bod yn hunangyflogedig.

1. Pa ffurf o berchenogaeth busnes yw’r dewis gorau ar ei gyfer?
2. Pa gyngor sydd gennych i Jack am y risgiau sydd ynghlwm?

#  Gweithgaredd 2

Mae Ella Jones wedi bod yn rhedeg busnes twristiaeth bach fel unig fasnachwr am 10 mlynedd. Mae Ella yn ystyried gofyn i’w chwaer i fod yn bartner yn y busnes.

1. Beth mae hyn yn ei olygu i Ella a’i busnes?
2. Os bydd y busnes yn ehangu ac yn dod yn fwy llwyddiannus, pa ffurfiau eraill o opsiynau perchenogaeth sydd gan Ella? Pa gyngor byddwch yn ei roi i Ella?

# Gweithgaredd 3

Mae cwmni cyfyngedig Grŵp Virgin yn cyflogi 50,000 o bobl ar draws 34 gwlad wahanol, ond mae’r cwmni dal yn gwmni cyfyngedig preifat (‘Ltd’). Sut mae un dyn, Richard Branson, yn llwyddo i reoli’r cwmni?

# Gweithgaredd 4

Mae Cwmni Cyfyngedig Cyhoeddus yn fusnes sydd yn berchen i gyfranddalwyr sydd wedi prynu cyfranddaliadau ar y farchnad stoc.

1. Os nad yw’r busnes yn creu’r cyfanswm o elw sy’n ddisgwyliedig, sut mae hyn yn effeithio ar y cyfranddaliadau?

# Gweithgaredd 5

Cwblhewch y brawddegau canlynol drwy lenwi yn y gwagleoedd gan ddefnyddio’r geiriau o’r tabl isod.

Mae’r            mewn cwmni cyfyngedig                 (plc) yn gallu cael eu prynu a’u gwerthu yn gyhoeddus ar y gyfnewidfa stoc. Fodd bynnag, mae cyfranddaliadau cwmnïau cyfyngedig preifat yn cael eu masnachu yn breifat, fel arfer ymysg teulu a ffrindiau. Mae’n rhaid i gwmni cyfyngedig preifat gael y llythrennau                 ar ôl ei enw. Pan mae unig fasnachwr yn trawsnewid eu busnes mewn i gwmni cyfyngedig preifat ac yn gwerthu cyfranddaliadau i eraill, mae’r                 gwreiddiol yn gallu colli ychydig lefelau o                 am eu bod yn atebol i                .

Mae cwmnïau ‘plc’ a ‘Cyf’ gydag                 cyfyngedig, sy’n golygu gall cyfranddalwyr golli’r arian maen nhw wedi’i fuddsoddi yn y cwmni yn unig. Y gwahaniaeth mawr rhwng cwmni ac                 fasnachwr yw bod yn rhaid i’r cwmni dalu treth                 yn hytrach na threth                 .

incwm

cyfranddalwyr

atebolrwydd

cyhoeddus

perchennog

cyfranddaliadau

Cyf (‘Ltd’)

rheolaeth

corfforaeth

unig

# Gweithgaredd 6

Yn y gwagle islaw, eglurwch y gwahaniaethau mawr rhwng unig fasnachwyr a chwmni cyfyngedig preifat. Rhowch enghreifftiau o dwristiaeth wedi’u henwi i gefnogi eich ymateb.

#

# Gweithgaredd 7

Mae’r mathau canlynol o berchenogaeth wedi’u cymysgu. Ar ôl i chi gwblhau’r gweithgareddau eraill, ceisiwch eu had-drefnu er mwyn cysylltu gyda’r disgrifiad cywir, a dangoswch eich bod yn deall y mathau o berchenogaeth.

|  |  |
| --- | --- |
| **Description** | **Type of ownership** |
| Mae Mr a Mrs Jones yn berchen ar westy bach ar yr arfordir.  | Unig fasnachwr |
| Mae TJ Lewis yn berchen a’n rhedeg ei wasanaeth Tacsi ei hunain, sef Tacsis TJ | Cwmni Cyfyngedig PreifatLTD |
| Mae Parc Dinosoriaid Dippy yn cael ei redeg gan deulu Davies; mae’r cyfranddalwyr yn aelodau o’r teulu. | Cwmni Cyfyngedig CyhoeddusPLC |
| Mae Grŵp Gwestai Halls wedi dod yn sefydliad llwyddiannus iawn gyda dros 30 adeilad wedi’u gwasgaru dros y DU. Maen nhw nawr yn gallu gwerthu eu cyfranddaliadau i’r cyhoedd. | Partneriaeth |
| Mae Sinema Brynhenllys yn cael ei redeg gan bobl leol. Bydd y cyngor yn helpu gyda grantiau. | Cwmni Cyfyngedig PreifatLTD |
| Mae Bistro Bernia yn cael ei berchen a’i redeg gan ddwy ffrind, Bernadette a Nia. | Dim am elw |
| Mae Parc Thema Oakdale yn cael ei berchen a’i redeg gan Deulu Dale, gyda dros 20 aelod o’r teulu gyda chyfranddaliadau yn y busnes. | Partneriaeth |

# Gwybodaeth gefndirol

## Unig fasnachwr

Unig fasnachwr yw busnes sydd gydag un perchennog, sef y ffurf symlaf o sefydliad busnes twristiaeth. Mae unrhyw incwm neu elw yn berchen i’r perchennog. Fodd bynnag, mae unig fasnachwr yn agored i atebolrwydd, sy’n golygu eu bod yn bersonol gyfrifol am unrhyw ddyledion ac mae gan gredydwyr (e.e. banciau) hawl ar asedau’r busnes ac unrhyw asedau personol sydd gan yr unig fasnachwr (e.e. cartref neu gar). Nid yw unig fasnachwyr o reidrwydd yn gweithio ar ben eu hunain; maen nhw’n cyflogi gweithwyr yn aml. Mae nifer o unig fasnachwyr yn gweithredu ar lefel leol; fel arfer, eu prif amcan yw darparu cynnyrch neu wasanaeth da i’r gymuned leol, a darparu bodlonrwydd i gwsmeriaid. Gall enghreifftiau gynnwys gwestai, bwytai, atyniadau bach a busnes tacsi maes awyr.

Unig fasnachwr yw’r math fwyaf hawdd o fusnes i’w sefydlu. Yr hyn oll sydd ei hangen yw cofrestru gyda’r swyddfa dreth, a chadw cofnodion da er mwyn galluogi’r dreth i gael ei dalu unwaith y flwyddyn. Yn ogystal â bod y math symlaf o fusnes i’w sefydlu, mae hefyd gyda’r mwyaf o risgiau yn gysylltiedig. Cyfrifoldeb y perchennog yw’r holl faterion cyllid, treth neu gyfreithiol, a gall dderbyn cefnogaeth ariannol gan fuddsoddwyr allanol fel banciau brofi’n her.

Y perchennog yw’r busnes, mewn gwirionedd, felly mae ‘Milly Miles’ sy’n masnachu fel Marchnad Milly, siop grefft ac anrhegion bach mewn ardal wyliau glan môr yn y DU, yn atebol am yr holl waith. Mae hyn yn cynnwys cynhyrchu neu ddarganfod nwyddau i werthu, yn ogystal â thalu unrhyw ddyledion os yw’r busnes yn ffaelu. Fodd bynnag, Milly, y perchennog sydd berchen yr holl elw, sydd wedyn angen talu treth incwm personol ar yr arian hynny.

## Partneriaeth

Mae sefydliad partneriaeth yn debyg i sefydliad unig fasnachwr, fodd bynnag, caiff y busnes ei berchen gan ddau neu fwy o bobl (hyd at ugain). Mewn pob partneriaeth, mae gan bob partner gyfrifoldeb ar gyfer y busnes. Mae hyn yn cynnwys cyllid, materion cyfreithiol, cyfranddaliad o eiddo ac elw. Mae yna fel arfer ‘Gweithred Bartneriaeth’ sy’n cynnwys manylion am hawliau a chyfrifoldebau o fewn y bartneriaeth. Mae modd cael ‘partneriaid segur’, dyma’r bobl sy’n cyfrannu at gyfrifoldeb ariannol ac elw’r busnes, ond sydd ddim yn cyfrannu at reolaeth feunyddiol y busnes. Mae nifer o gyfrifyddion a chyfreithwyr yn bartneriaethau. Yn y diwydiant twristiaeth, gall enghreifftiau gynnwys asiantaethau teithio annibynnol, trefnwyr teithiau a gwestai.

## Cwmnïau cyfyngedig

Mae cwmni cyfyngedig yn cynnwys cyfranddalwyr sy’n darparu arian a’n buddsoddi yn y cwmni, bwrdd o gyfarwyddwyr sy’n rhedeg y cwmni, a gweithwyr sy’n cyflawni’r gwaith. Mae unrhyw elw yn berchen i’r cwmni. Ar ôl talu Treth Corfforaeth, gall busnes wedyn rannu ei elw.

Mae mathau o gwmnïoedd cyfyngedig yn cynnwys:

**Cwmni Cyfyngedig Preifat (Ltd)**

Mewn cwmni cyfyngedig preifat, mae atebolrwydd perchennog yn gyfyngedig i werth y cyfranddaliadau yn y busnes. Mae hyn yn golygu bod unrhyw ddyledion yn ddyledion i’r cwmni, nid i’r perchennog. Mae yna Gyfarwyddwr i’r cwmni, ac mae rhaid i’r cwmni gynnal a datgan cyfrifiadau blynyddol yn ogystal â chwrdd ag amrywiaeth o ofynion cyfreithiol, fel cofrestru enw’r busnes. Mae’r busnesau yn amrywio mewn maint, o fusnesau teuluol bach i fusnesau mawr amlwladol, fel Grŵp Virgin ‘Ltd’. Mae’r cyfranddaliwr mwyaf yn cadw rheolaeth o’r busnes, ond mae gan yr holl gyfranddalwyr lais ym materion y busnes.

**Cwmni Cyfyngedig Cyhoeddus (plc)**

Yn debyg i gwmni cyfyngedig preifat, mae gan ‘plc’ cyfranddaliadau, ond y gwahaniaeth mawr yw bod y cyfranddaliadau hyn yn gallu cael eu prynu gan rywun ar y gyfnewidfa stoc. Felly, mae perchenogaeth yn agored i unrhyw un sydd eisiau prynu cyfranddaliadau. Mae’r busnes yn cael ei berchen gan gyfranddalwyr sy’n derbyn rhan i’r elw, ac yn cael ei reoli gan y Bwrdd o Gyfarwyddwyr. Mae gan ‘plc’ ofynion cyfreithiol, sef bod rhaid iddynt greu adroddiadau a chyfrifiadau blynyddol â’u ffeilio nhw gyda ‘Companies House’, sydd yn agored i’r cyhoedd. Mae rhaid i ‘plc’ gael o leiaf dau gyfarwyddwr, a derbynnydd cymwys i’r cwmni. Mae enghreifftiau yn cynnwys easyJet ‘plc’, a ‘Merlin Entertainments plc’ (mae atyniadau’r cwmni yn cynnwys Alton Towers, Castell Warwick a Legoland).